Agatharchos (syn Dionysia)

Agatharchos (Agatharchos) bol grécky sochár na rozhraní 3. a 2. storočia pred Kr.         
 
Agatharchos, syn a zrejme aj žiak sochára Dionysia z Boiótie, tvoril na prelome 3. a 2. storočia pred Kr. Nezachovali sa od neho žiadne sochy, ale v archeologickej lokalite starovekej boiótskej veštiarne Amfiareion v Órópose (medzi Atikou a Boiótiou) sa našiel mramorový podstavec zo sochy s nápisom, ktorý hlása:

- text v starogréčtine

Sochárske dielo, na ktoré sa nápis vzťahuje, bolo vykonané pre kňazstvo zvané Órópodóros, ktoré je doložené i na nápisoch (IG VII 27 a 308) datovaných do rokov 225 až 192 pred Kr.

Je nepochybné, že Agatharchos bol synom sochára Dionysia, ktorý v 2. polovici 3. storočia pred Kr. pôsobil aj v Órópose a bratom sochára Aristóna (jeho signatúru našli na podstavci zo sochy v Tébach).

Referencie a bibliografia 

 
Sochári starovekého Grécka